**คำอธิบายรายวิชา**

**กลุ่มสาระการเรียนรู้วิทยาศาสตร์ ชั้นมัธยมศึกษาปีที่ 6 ปีการศึกษา 2566**

**รหัสวิชา** ว30298 **รายวิชา** วิทยาศาสตร์เพื่อพัฒนาทักษะชีวิต

**จำนวน 1.5 หน่วยกิต เวลา 60 ชั่วโมง**

**ผลการเรียนรู้**

1. ใช้กระบวนการทางวิทยาศาสตร์และเทคโนโลยี เพื่อนํามาพัฒนาทักษะชีวิต ได้แก่ การมีหลักคิดที่เป็นระบบ การมีความยืดหยุ่นทางความคิดไม่ยึดติดกับทางเลือกเดิมที่คุ้นเคยและสามารถประเมินและสร้างข้อสรุปจากผลการกระทำ ประสบการณ์การตัดสินใจ และการแก้ไขปัญหา

2. นำความรู้ด้านวิทยาศาสตร์และเทคโนโลยีมาประยุกต์ใช้เพื่อสร้างสรรค์งาน หรือผลิตภัณฑ์ที่เกี่ยวข้องกับกิจกรรมในชีวิตประจำวัน เช่น อาหาร เครื่องนุ่งห่ม เครื่องสำอาง ยารักษาโรค การออกกำลังกาย การพักผ่อน เป็นต้น

3. มีส่วนร่วมในการทำงานเป็นทีมอย่างสร้างสรรค์สามารถแสดงออกให้เห็นถึงการสร้างสัมพันธภาพที่ดีกับผู้อื่นด้วยการสื่อสารเชิงบวก

**คำอธิบายสาระการเรียนรู้**

ศึกษาแนวคิด หลักการ และกระบวนทางวิทยาศาสตร์และเทคโนโลยีที่เกี่ยวข้องกับกิจกรรมในชีวิตประจำวันที่กำลังเป็นที่สนใจ โดยเฉพาะที่มีอิธิพลต่อการพัฒนาทักษะชีวิตซึ่ง ได้แก่ การมีหลักคิดที่เป็นระบบ การมีความยืดหยุ่นทางความคิดไม่ยึดติดกับทางเลือกเดิมที่คุ้นเคยและสามารถประเมินและสร้างข้อสรุปจากผลการกระทำ ประสบการณ์การตัดสินใจ และการแก้ไขปัญหา เพื่อให้ผู้เรียน สามารถนำองค์ความรู้ทางวิทยาศาสตร์และเทคโนโลยีมาประยุกต์ใช้เพื่อสร้างสรรค์งานหรือผลิตภัณฑ์ที่เป็นประโยชน์ในการพัฒนาคุณภาพชีวิตสามารถดำรงชีวิตในสังคมได้อย่างมีความสุข มีสมรรถนะด้านการคิดและแก้ไขปัญหา สามารถสื่อสารและใช้เทคโนโลยีได้อย่างมีประสิทธิภาพ รู้จักหลีกเลี่ยงพฤติกรรมที่อาจส่งผลกระต่อความสัมพันธ์อันดีระหว่างบุคคล พร้อมทั้งเป็นผู้ที่มีวินัย ใฝ่เรียนรู้ มุ่งมั่นในการทำงาน ซื่อสัตย์สุจริต มีจิตสาธารณะ